John Thune

John Randolph Thune (født 7. januar 1961 i Pierre i Sør-Dakota) er en amerikansk republikansk politiker. Han har representert delstaten Sør-Dakota i Senatet siden 2005, etter seks år i Representantenes hus. Thune har røtter i Norge.

Liv og virke 
Han utdannet seg til økonom og gikk deretter inn i politikken. Etter blant annet å ha vært delstatens jernbanedirektør, ble Thune innvalgt i Representantenes hus i 1996. Han ble gjenvalgt i 1998 og 2000. I 2002 utfordret han Tim Johnson om en plass i Senatet, men tapte med 524 stemmer. I 2004 slo han sittende senator Tom Daschle med 51 % av stemmene, en margin på 4 508 stemmer. I 2010 ble han gjenvalgt uten motstand.

Han er populær i partiet, og det ble antatt at han ville stille i presidentvalget i 2012, men han gjorde det klart at han heller ville satse på senatet. Thune ble kritisert for å stemme for finanskrisepakken i 2008, en lov som særlig kritiseres av Tea Party-bevegelsen.

John Thune er delvis av norsk herkomst, og har et norsk-amerikansk slektsnavn. Farfaren Nicholas Thune (født Niklas Nilsen Gjelsvik) og dennes bror Matthew (Mathias) utvandret til Amerika i 1906 og åpnet jernvarehandel. De kom fra gården Tunet i Gjelsvika i daværende Vevring herred i Sunnfjord. En eldre bror, Eystein Gjelsvik, ble agronom og leder for selskapet Ny Jords bureisingsarbeid i Norge.

Referanser

Eksterne lenker 
 
 
 
  John Thunes kampanjeside
 
  1996 CNN-biografi

Senatorer fra Sør-Dakota
Kongressrepresentanter fra Sør-Dakota
Personer fra USA av norsk opphav
Personer fra Jones County i Sør-Dakota